open-index/open-wikipedia-markdown huggingface dataset:
Jens Holmboe (1880–1943)

**Jens Holmboe** (født 5. mai 1880 i Tvedestrand, død 24. juli 1943) var en norsk botaniker som var professor ved ved Bergens Museum.

Jens Holmboe var sønn av legen Michael Holmboe. Han ble student i 1898 og vant kronprinsens gullmedalje i 1902 for avhandlingen «Planterester i norske Torvmyrer». I 1899 ble han konstituert og i 1902 fast ansatt som assistent ved universitetet i Kristianias botaniske have. I 1906 ble han konservator ved Bergens Museums botaniske avdeling, og i 1914 professor i botanikk ved museet. Fra 1907 til 1917 var han dessuten museets direktør, men han fratrådte stillingen da det administrative arbeidet i anledning av den planlagte opprettelsen av et bergensk universitetet fikk så stort omfang at det hindret det vitenskapelige arbeidet. Fra 1906 var han i tillegg redaktør for tidsskriftet «Naturen», og inntil han fratrådte som direktør også av museets årbok.

Helt fra han var student, drev Holmboe botaniske studier og foretok hyppige vitenskapelige undersøkelser i Norge og i utlandet. I 1905 var han på Kypros for å studere øyas eiendommelige og mangelfullt kjente flora. Resultatet av studiene offentliggjorde han i et stort antall større og mindre avhandlinger. De fleste behandler plantegeografiske emner. Særlig forsøkte han å bidra til utredning av hvordan Norge fikk sitt nåværende plantedekke. Andre skrifter tok opp planteøkologiske og kvartærgeologiske spørsmål. Han skrev også om diatomeer, orientalske planter og om arvelighetsspørsmål.

Holmboe var medlem av den norsk-svenske reinbeitekommisjonen av 1913 og deltok i det vidløftige feltarbeidet og av utarbeidelsen av innstillingen som lå til grunn for konvensjonen av 5. februar 1919 om «Flytlappernes adgang til renbeitning». Fra 1910 var han medlem av Videnskabs-Selskabet i Christiania. Han var kommandør av den svenske Vasaordenen og ridder av Nordstjerneordenen.

## Bibliografi
*   
*   
*   
*   
* 
* 

## Referanser
Santa Maria lufthavn (Asorene)

**Santa Maria lufthavn**  er en flyplass på øya Santa Maria i Asorene i Portugal. Flyplassen ble inntil slutten av andre verdenskrig brukt som amerikansk flybase.

## Ruter
*SATA Air Acores (Ponta Delgada)
*SATA International (Lisboa)

## Referanser


## Eksterne lenker
*
Nils Adlercreutz

**Nils August Domingo Adlercreutz** (1866–1955) var en svensk rytter som deltok i OL 1912 i Stockholm.
 
Adlercreutz ble olympisk mester i sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Ernst Casparsson på «Irmelin», Henric Horn af Åminne på «Omen» og Adlercreutz på hesten «Atout». I den individuelle konkurransen i feltritt kom Adlercreutz på fjerdeplass. Han deltok også i sprangridning individuelt med hesten «Ilex», de kom på sjetteplass.

## OL-medaljer
* 1912  Stockholm -  **Gull** i hestesport, feltritt lag  Sverige

## Referanser


## Eksterne lenker
*
Joseph Lux

**Joseph Lux** (født 1. juni 1879, død 13. mars 1960 i Girmont) var en fransk turner. 

Han deltok i det første turn-VM som ble arrangert, i 1903, der han fikk gull i lagkonkurransen og sølv i mangekamp sammenlagt, bak Joseph Martinez. I tillegg fikk han gull i bøylehest og sølv i ringer. Han deltok igjen i 1907, og fikk da sølv i lagkonkurransen og gull i skranke individuelt.

## Referanser


## Eksterne lenker
*
Storafjellet (Sandnes)

**Storafjellet** (lokalt *Storafjedle*) er en fjelltopp på sørsiden av Søredalen i Sandnes kommune i Rogaland. Toppen har en høyde på 347 meter over havet.

## Referanser
Kjøpekraftsparitet

**Kjøpekraftsparitet** (**KKP**), på engelsk *purchasing power parity* (PPP), går ut på at man får kjøpt den samme mengden varer i utlandet som man ville gjort i sitt eget land etter å ha tatt hensyn til valuta-kursene. Teorien om kjøpekraftsparitet er at med en gitt valuta skal man være istand til å kjøpe den samme mengde av varer i alle land. Prisen på en Big Mac i ulike land er blitt brukt av avisen *[[The Economist]]* for å rekne ut kjøpekraftsparitet. Kjøpekraftsparitet kan blant annet benyttes for å sammenligne levestandard, og kan bidra til å gi et mer korrekt bilde enn kun BNP.

## Referanser
Hans Holmboe

**Hans Holmboe** (født 8. oktober 1798 på Trondenes prestegård, død 23. mai 1868 i Jarlsberg) var en norsk skolemann og politiker.

## Liv og virke
### Bakgrunn
Hans Holmboe var sønn av fogd Jens Holmboe (1752&ndash;1804), kjent for ryddingen av Bardu og Målselv. Han ble student i 1818.

### Karriere
Han var fra 1822 lærer ved Møller's Institut i Christiania og overlærer ved Kongsbergs middelskole, til han i 1825 ble konstituert rektor ved Bergens katedralskole. Etter å ha tatt filologisk eksamen i 1829 ble han i 1830 fast ansatt som rektor, og bekledte denne stillingen inntil 1862. I mange år (fra 1838) deltok han i Bergens kommunestyre og representerte Bergen på åtte Storting i perioden 1833&ndash;64.

Som tingmann hørte Holmboe først til opposisjonen, men litt etter litt inntok han et mer moderat standpunkt og ble i sin siste tid regnet som en av regjeringens mest trofaste støtter. Som medlem og formann i Stortingets kirkekommisjon hadde han stor innflytelse på det norske skolevesenet. Han utga flere småskrifter og en mengde avisartikler om pedagogiske spørsmål.

### Trivia
En gate i Bergen er oppkalt etter ham; Hans Holmboes gate.  Denne går fra Grieghallen og opp bakken til Universitetet i Bergen.

## Referanser


## Kilder
* *[[Salmonsens konversationsleksikon]], Anden Udgave*, bind XI, «Holmboe, Hans». København, J. Schultz, 1921.

## Eksterne lenker
* 
*
Henric Horn af Åminne

**Henric Arvid Bengt Christer Horn af Åminne** (født 12. mars 1880, død 6. desember 1947) var en svensk rytter som deltok under OL 1912 i Stockholm.

Horn af Åminne ble olympisk mester under sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Ernst Casparsson på «Irmelin», Nils Adlercreutz på «Atout» og Horn af Åminne på hesten «Omen». I den individuelle konkurransen i feltritt kom Horn af Åminne på tiendeplass.

## OL-medaljer
* 1912  Stockholm -  **Gull** i hestesport, feltritt lag  Sverige

## Eksterne lenker
*
Zekeria Ebrahimi

**Zekeria Ebrahimi** (født 1996) er en afghansk skuespiller.

Ebrahimi er best kjent for sin rolle som unge Amir i filmen *[[Drageløperen (film)|Drageløperen]]* fra 2007.

Ebrahimi er foreløpig bosatt i De forente arabiske emirater. Han har mottatt svært omfattende presseomtale for å ha spilt rollen som Amir i *Drageløperen*, både på grunn av sitt skuespillertalent og på grunn av de kulturelle misforståelsen som oppsto i kjølvannet av innspillingen av filmen, og som antas å ha satt hans liv hjemme i Afghanistan i fare.

## Kilder
* Offisiell nettside for ''Drageløperen''
* Dean Nelson, "Kabul kite boys feel Hollywood backlash", *[[The Sunday Times]]*, 14. januar 2007. Besøkt 8. januar 2008.
* David M. Halbfinger, "‘Kite Runner’ Boys Are Sent to United Arab Emirates", *[[The New York Times]]*, 3. desember 2007. Besøkt 8. januar 2008.
* *[[Herald Sun]]* (Melbourne) 6. desember 2007. Besøkt 8. januar 2008.
* Jay Stone, "Child actors' performances keep The Kite Runner aloft", *[[The Vancouver Sun]]*, 21. desember 2007. Besøkt 8. januar 2008.
* *The [[Evening Standard]]* (London), 27. desember 2007 . Besøkt 8. januar 2008.

## Eksterne lenker
*
Fady Maalouf

**Fady Maalouf** (født 1979) er en libanesisk sanger fra Zahle. Maalouf var en av finalistene i den femte sesongen av *Deutschland sucht den Superstar* (DSDS) som RTL Television sendte fra januar til mai 2008.

## Biografi
Fady Maalouf ble født under borgerkrigen i Libanon. To ganger ble han truffet av granatsplinter i ansiktet, noe som førte til at han måtte gjennomgå en rekke operasjoner.Med sin familie bodde han i perioder i en landsby i den franske byen Bordeaux og i Nord-Beirut. 

Maalouf gikk i en kristen barnehage og sang i barnekor. Han fikk undervisning i klassisk sang og lærte seg å synge Bel Canto. I tillegg likte han å dykke, noe som utvidet hans lungekapasitet. 17 år gammel begynte han å opptre som sanger. Samtidig studerte han også mote og design og hadde praksis hos den libanesiske motetegneren Elie Saab. Deretter arbeidet han som assistent i hans systue i Paris.

Da den politiske situasjonen i 2006 igjen ble tilspisset i Beirut, kom Maalouf gjennom sin halvbror til Tyskland, hvor han siden har bodd i Hamburg og arbeidet som barista.

Sommeren 2007 meldte han seg på som kandidat til Deutschland sucht den Superstar. I de innledende programmene stemte tilskuerne ham til finalen, hvor han opptrådte 17. mai 2008 mot Thomas Godoj. Med et stemmetall på 37,8% tok han til slutt andreplassen med sangen *Blessed*. Den kom etter avtale ut på Columbia, et datterfirma av  Sony BMG Music Entertainment 4. juli 2008. Hans første album bærer samme tittel og kom ut 25. juli. Både singelen og albumet nådde andreplass på listene i Tyskland og gjorde Malouf til den mest suksessrike deltaker i DSDS gjennom tidene. 

Hans andre singel *Show Me Your Love* ble utgitt i november 2008.

## Opptredener på DSDS

## Diskografi

### Album

### EP

### Singler

## Referanser


## Eksterne lenker
* 
* 
*
Den tropiske stormen Laura

**Den tropiske stormen Laura** er den tolvte stormen og den første subtropiske syklonen i den atlantiske orkansesongen 2008. Laura ble dannet 29. september 2008 av et stort ikke-tropisk lavtrykksområde rundt 1635&nbsp;km vest for Asorene.

## Stormhistorie
Et stort ikke-tropisk system over de nordlige og midtre delene av Atlanterhavet beveget seg i siste uke av september vestover fra Asorene. Idet systemet kom inn over varmere vann antok det sakte tropiske trekk og ble navngitt den subtropiske stormen Laura 29. september. 30. september ble Laura omklassifisert fra subtropisk til tropisk storm. Laura gikk 1. oktober i oppløsning.

## Konsekvenser
Rester av Laura førte til mindre materielle skader og forsinkler i flytrafikken på De britiske øyer og i Skandinavia. I det sørlige Norge mistet 10 000 strømmen for en kortere eller lengre tidsperiode, mens det noen steder i Nederland ble meldt om flom som følge av kraftig nedbør.

## Eksterne lenker
* 
* National Hurricane Centers arkiv på den subtropiske stormen Laura
Ernst Casparsson

**Ernst Gustaf Casparsson** (født 15. november 1886, død 7. september 1973) var en svensk rytter som deltok under OL 1912 i Stockholm.

Casparsson ble olympisk mester under sommer-OL 1912 i Stockholm. Han var med på det svenske laget som vant lagkonkurransen i feltritt. Det svenske laget besto av Axel Nordlander på hesten «Lady Artist», Henric Horn af Åminne på «Omen», Nils Adlercreutz på  «Atout» og Casparsson på hesten «Irmelin». Han deltok også i sprangridning individuelt med hesten «Kiriki», de kom på sjetteplass.

## OL-medaljer
* 1912  Stockholm -  **Gull** i hestesport, feltritt lag  Sverige

## Eksterne lenker
*
Sjøbrott Ungdoms- og Idrettslag

**Sjøbrott U&IL** er et ungdoms- og idrettslag på Nordmela i Andøy. Klubben har fotballag på juniornivå og er en del av Hålogaland Fotballkrets. Laget ble med i Norges Idrettsforbund i 2005, og hadde da 24 medlemmer. 

Laget ble dannet i 1973 gjennom en sammenslåing av Nordmela idrettslag og Sjøbrott ungdomslag.

## Referanser
Jean Cariou

**Jean Cariou** var en fransk rytter som deltok under OL 1912 i Stockholm.

Cariou ble olympisk mester under sommer-OL 1912 i Stockholm. Han vant sprangridningskonkurransen med hesten *Mignon*. Han var med på det franske laget i sprangridning som kom på andreplass bak Sverige. Cariou deltok også i feltritt med hesten *Cocotte*, de kom på tredjeplass.

## OL-medaljer
* 1912  Stockholm -  **Gull** i hestesport, sprangridning  Frankrike
* 1912  Stockholm -  Sølv i hestesport, sprangridning lag  Frankrike
* 1912  Stockholm -  Bronse i hestesport, feltritt  Frankrike

## Referanser


## Eksterne lenker
*
A Small Boy and a Grey Heaven

***A Small Boy and a Grey Heaven*** (utgitt 1999) er debutalbumet til det tyske metalcore-bandet Caliban.

## Sporliste
# «Intro» (1:19)	
# «Arena of Concealment» (2:49)
# «In My Heart» (2:30)
# «Destruction» (4:27)
# «A Small Boy and a Grey Heaven» (4:14)
# «Skit 1» (0:39)
# «A Faint Moment of Fortune» (4:04)
# «Skit 2» (1:07)
# «Supervision Until Death» (4:01)
# «Always Following Life» (3:22)
# «Pollution» (3:29)
# «Sylca» (1:21)	
# «Intolerance (Ignorance III)» (3:45)
# «De Rebus Que Gerunter» (3:53)
# «Outro» (0:40)

## Eksterne lenker
*A Small Boy and a Grey Heaven hos Encyclopaedia Metallum
Tallfølge

En **tallfølge** er en følge hvor elementene er tall. Hvis alle elementene er heltall, kalles følgen en heltallsfølge. Eksempler på slike følger er følgen av primtall og Fibonacci-tallene; slike følger opptrer gjerne i tallteori og kombinatorikk. Mer generelt kan elementene være reelle eller komplekse tall. Slike følger opptrer ofte i analyse og beslektede felt.

Det er vanlig å skrive en følge ved notasjonen
:\{a_1,a_2,a_3,\ldots\}.
Indekseringen begynner vanligvis enten med 0 eller 1.

## Egenskaper til følger
*En følge er *monotont voksende* hvis hvert element er like stort eller større enn det foregående; det vil si hvis a_i \leq a_{i+1}. Hvis hvert element er større enn det foregående, kalles følgen *strengt monotont voksende*. Begrepene *monotont synkende* og *strengt monotont synkende* blir analogt definert.
*En følge er *begrenset ovenfra* hvis følgen har en øvre skranke; det vil si at det finnes et tall S slik at a_i \leq S for alle i. Tilsvarende er en følge *begrenset nedenfra* hvis følgen har en nedre skranke.
*En følge hvor annethvert element er positivt og annethvert element er negativt kalles en *alternerende* følge.
*Hvis alle følgens elementer er like, er følgen en *konstant* følge.
*Hvis følgen består av gjentagelser av en endelig delfølge, kalles følgen *periodisk*.

## Konvergens

En følge sies å konvergere mot et tall a hvis tallene i følgen kommer nærmere og nærmere a ettersom indeksen øker. Formelt defineres dette slik: 
:Hvis det for ethvert åpent intervall I rundt a finnes et tall N slik at a_n \in I for alle n\geq N, så konvergerer følgen mot a, som kalles grenseverdien til følgen.

Alternativt kan man si at ethvert åpent intervall I rundt a inneholder alle unntatt et endelig antall av følgens elementer.
Hvis følgen er en følge av komplekse tall, brukes  omegn istedenfor intervall.

Et eksempel på en konvergent følge er følgen \{1,1/2,1/3,1/4,\ldots\} som er definert ved at a_n = 1/n for  n\geq 1. Grenseverdien til følgen er 0 fordi hvis man tar et hvilket som helst åpent intervall som inneholder 0, vil alle unntatt et endelig antall av elementene i følgen ligge innenfor intervallet.
En følge som ikke konvergerer, sies å divergere. Et eksempel på en divergent følge er \{1,2,3,4,\ldots\}, hvor a_n = n; denne følgen er ikke begrenset og kan dermed ikke konvergere. Et annet eksempel er \{0,1,0,1,\ldots\}, hvor elementene er 0 og 1 annenhver gang.
Selv om en følge ikke har noen grenseverdi, kan den besitte opphopningspunkter. Verdien a er et opphopningspunkt for følgen \{a_n\} hvis ethvert intervall som inneholder a inneholder uendelig mange elementer i følgen. Følgen \{0,1,0,1,\ldots\}, som ble nevnt ovenfor, har to opphopningspunkter, nemlig 0 og 1.

Teorien om konvergensen av uendelige følger er en viktig del av grunnlaget for analyse. Blant annet er grenseverdien til funksjoner og definisjonen av derivasjon og Riemann-integralet basert på konvergens av følger.
Grisetang

**Grisetang** er en type brunalge, som dominerer det meste av den norske kysten.

Grisetang (*Ascophyllum nodosum* på latin) har også blærer, men de er større og sitter enkeltvis. Den er lett å skille fra blæretang med sin lysebrune eller olivengrønne farge. Dessuten skiller den seg ut med sin læraktige konsistens. Stengelen har ikke midtribbe.

Blærene forteller også hvor gammel tangen er. Det er en blære for hvert år på et skudd.

Tangen vokser på dybder ned til 2 meters dyp, og finnes langs hele kysten. De trives ikke der det er mye bølger.

Blæretang og grisetang blir ofte kalt knoppatare på Jæren.
## Eksterne lenker
*
Thomas-teoremet

**Thomas-teoremet** er en sosiologisk teori som første gang ble formulert av W. I. Thomas (1863–1947) og D. S. Thomas (1899–1977) i 1928:

Med andre ord vil tolkningen av en situasjon påvirke handling. Tolkningen er ikke objektiv. Handlinger er påvirket av subjektive synspunkt på situasjoner. Om disse synspunktene er objektivt korrekte, er ikke viktig når det gjelder å styre individers handlinger. 

## Klassiske eksempler
Hvis mange mennesker blir overbevist av et falskt rykte om at banken deres har gått konkurs, og alle drar til banken for å ta ut pengene sine, vil banken bli konkurs i virkeligheten, selv om krisen kun startet som et rykte.

Oljekrisen på 70-tallet resulterte i en toalettpapirkrise. Ryktet om at det var forventet at toalettpapir skulle forsvinne fra butikkhyllene som resultat av nedgang av oljeimport førte til at folk hamstret toalettpapir. Denne hamstringen forårsaket en mangel på toalettpapir i butikkene, som lot til å bekrefte ryktene.

## Se også
* Selvoppfyllende profeti

## Referanser
# *The child in America: Behavior problems and programs.* W. I. Thomas and D.S. Thomas. New York: Knopf, 1928: 571-572
Kokaral

**Kokaral** (russisk:  Кокарал &ndash; *Den grønne øya*) var fram til 1973 ei øy i Kasakhstan, i den nordlige delen av Aralsjøen. Den hadde et areal på 273&nbsp;km² (1960), og det høyeste punktet på øya var det 163&nbsp;meter høye fjellet Daut. På nordkysten ligger fiskerlandsbyene Kokaral, Avan og Akbasty.

På grunn av inntørkingen av Aralsjøen ble øya på slutten av 1960-tallet landfast i vest, og ble dermed til Kokaralhalvøya. Fra 1987 ble halvøya landfast også over Bergstredet i øst, og halvøya ble dermed et eid mellom Nord-Aralsjøen og Sør-Aralsjøen.

I 2005 ble Kokaraldiket over Bergstredet ferdigstilt. Diket hindrer at vannet fra Nord-Aral renner inn i Sør-Aral, og bidrar dermed til å opprettholde og heve vannstanden i Nord-Aral.

## Referanser
Caliban vs. Heaven Shall Burn – The Split Program

***Caliban vs. Heaven Shall Burn – The Split Program*** (utgitt 2000) er et split album mellom de to tyske Metalcore-bandet Caliban og Heaven Shall Burn.

## Sporliste
**[[Caliban]]**
# «Intro» (0:32)
# «Assassin of Love» (3:22)	
# «A Summer Dream» (3:56)	
# «Sunday's Words» (3:32)	
# «Partisan» (3:18) (Heaven Shall Burn plateomslag)	
# «Outro» (0:51)
**[[Heaven Shall Burn]]**
# «Suffocated in the Exhaust of Our Machines» (4:58)	
# «No Single Inch» (2:41)	
# «The Seventh Cross» (3:42)	
# «One More Lie» (5:04) (Caliban plateomslag)

## Kilder
*Caliban vs. Heaven Shall Burn - The Split Program hos Encyclopaedia Metallum
Sepals-operasjonen

**Sepalsoperasjonen** var en amerikanskfinansiert Office of Strategic Services (OSS) drevet etterretningsoperasjon i 1944 og 1945. Operasjonen innebar at det i Sverige ble bygd et nettverk av etterretningsbaser for hemmelige agenter, kurèrer, flyktninger, våpen og utrustning; Sepalsbasene. Denne virksomheten rettet mot det okkuperte Norge, foregikk i all hemmelighet. Håkon Kyllingmark var mannen som fikk i oppdrag å lede det praktiske arbeidet. Personellet på basene var sammensatt av agenter fra Kompani Linge, lokalkjente kurerer/agenter og menn fra de norske polititroppene i Sverige. Nordmenn, svensker og amerikanere samarbeidet nært. Fra amerikansk side ble norsk-amerikaneren Hans Skabo Erichsen sjef for OSS Westfield Mission Norwegian Section opprettet i november 1943 i Stockholm. Ansvar for allierte operasjoner rettet mot Nord-Norge ble tillagt kontoret. Erichsen ble en nøkkelperson for arbeidet ut fra basene i nord.

Forsyninger i form av våpen, mat og penger kom fra Westfield Mission via tog til Abisko hvor det ble fraktet videre av soldater fra den svenske Skiløperbataljonen I 19 og svenske samer. Operasjonen var ukjent for de svenske myndigheter, men det svenske etterretningsbyrået C-byrån hadde kunnskaper og personell som var involvert i virksomheten. Oppdraget var å kartlegge tyske aktiviteter i Nord-Norge, være et knutepunkt for kurerene fra omkringliggende bygder/byer, utføre værobservasjoner og sende disse til Stockholm og London, sabotere tyske vaktkvarter/hytter, opprettholde daglig kontakt med London og Stockholm, hjelpe flyktninger, understøtte Milorgs avdelinger i områdene og sikre kraftforsyningene, broer og telefonlinjer.

## Litteratur

*Håkon Kyllingmark: *Lagspill i krig og fred* &ndash; Gyldendal Norsk Forlag, Oslo, 1981
*Gunnar Pedersen: *Militær motstand i nord 1940-45. Jakten på Tirpitz, Arnøytragedien, Operasjon Martin og Sepals* &ndash; Universitetsforlaget, Oslo, 1982
*Roger Albrigtsen: *Ukjent norsk krigshistorie: Sepals – Hemmelige baser på svensk jord 1944 – 1945* &ndash; Orion Forlag & Forlaget Kristiansen, Oslo & Harstad, 2009 Innbundet

## Eksterne lenker

* «Sepals-operasjonen», fra Storfjord kommunes nettsider
François Walravens

**François Walravens** var en belgisk turner. 

Han deltok i det første turn-VM som ble arrangert, i 1903, der han fikk sølv i lagkonkurransen og sølv i ringer, bak Joseph Martinez. Lagkonkurransen ble vunnet av Frankrike.
Mordet på Lars Oftedal

***Mordet på Lars Oftedal*** er ei bok av Knut Hamsun. 

Dette er et polemisk bestillingsverk fra Dagbladet i 1889. 

Boken er kommet ut på nytt på forlag1 i 2008, med innledning av Hans-Ivar Kristiansen og etterord ved Jørgen Haugan.

## Referanser
Sproget i Fare

***Sproget i Fare.*** er et essay av forfatteren Knut Hamsun. Teksten består av et angrep på rettskrivningsreformen av 1917 og noen av de sentrale personene bak den. Artikkelen ble opprinnelig utgitt i *[[Aftenposten]]* 9. juni 1918 og utkom senere i bokform.

Boken ble utgitt på ny i 2007 på forlag1.

## Eksterne lenker
* ''Sproget i Fare'', 1918 -  Tilgang for norske IP-adresser på Bokhylla.no
Olav M. Troviks vei (Oslo)

**Olav M. Troviks vei** er en vei på Kringsjå i bydel Nordre Aker i Oslo. Den starter som en tilstøtende vei til Sognsveien rett ved Kringsjå t-banestasjon, og ender som snuplass noen hundre meter lenger ned. De fleste bygningene i veien tilhører Kringsjå studentby og Fjellbirkeland studentby, nummer 19 er klubbhus for Ski- og Fotballklubben Lyn.

Veien fikk sitt navn i 1992 etter Olav Meidell Trovik (1920–1987). Troviks tilknytning til studentboligene med adresse til gaten er som Universitetet i Oslos første direktør.

## Referanser


## Litteratur
* 

## Eksterne lenker
*
Kurt Mørkøre

**Kurt Mørkøre** (født 1969) er en færøysk fotballtrener og tidligere fotballspiller fra Klaksvík.

Etter sin aktive karriere begynte han som fotballtrener - først som spillende trener for Klaksvíkar ÍF, før han overtok treneransvaret for Thórshavn. 

I 2008 flyttet han til Norge og ble trener for Elnesvågen. I løpet av sine år i Norge har han blitt et kjent navn i lokalfotballen på nordvestlandet, med trenerroller i klubber som Eide, Elnesvågen, Averøykameratene og Kristiansund BK. 

I november 2023 ble det kjent at han startet som trener for 4. divisjonsklubben SIF/Hessa.

## Landslagskarrière
Mørkøre gjorde sin debut på det færøyske landslaget i en vennskapskamp mot  i august 1988. Hans siste landslagskamp var kvalifiseringskampen for fotball-VM 2002 mot  i oktober 2001. 

Mørkøre har scoret 3 mål på 37 kamper for det færøyske landslaget. 

## Landslagsmål

## Referanser


## Eksterne lenker
* 
* 
* National football teams profile 
* Profil hos B68 Toftir
Den sosialetiske bevegelsen

**Den sosialetiske bevegelsen** var en sosial og politisk bevegelse innenfor Den norske kirke og noen frikirkelige samfunn på 1960-tallet og 1970-tallet. Bevegelsen mobiliserte Kirken til å ta et større sosialt og etisk engasjement og i praksis bevege seg inn på politiske stidsområder. Drivkraften for de involverte var nestekjærligheten og gjensidighetsprinsippet i kristendommen.

Bevegelsen var utvilsomt inspirert av samtidens politiske mobilisering omkring spørsmål som avkolonialisering, frigjøringskrig, og miljøvern. Det skjedde også en tilsvarende utvidelse av mange teologers og lekfolks sosiale og etiske engasjemnt i Den katolske kirken, ikke minst inspirert av kamp mot diktatur og økonomisk undertrykking i Latin-Amerika. Frigjøringsteologien innenfor den katolske kirke vakte gjenklang i blant radikale kristne i Norge.

På 1970-tallet var Den sosialetiske bevegelsen for mange sosialt engasjerte unge et reelt alternativ til venstresidens sterke politiske mobilisering. Bevegelsen kanaliserte et sosialt og politisk engasjement innenfor Kirkens og troens rammer.

I dag er kanskje miljøkrisen og global oppvarming de mest levende temaer som vekker til live en sosialetisk bevegelse.

I dagens Norge videreføres engasjemntet fra Den sosialetiske bevegelsen i mange miljøer, blant annet i den tverrkirkelige (økumeniske) bevegelsen *Korsvei*, som åpent bekjenner seg til denne arven.

## Referanser
Shadow Hearts

***Shadow Hearts*** (utgitt 2003) er det tredje studioalbumet til det tyske metalcore-bandet Caliban. 

## Sporliste
# «Dark Shadows» (1:32)	
# «Forsaken Horizon» (2:52)
# «Storm of Rage» (4:01)
# «Vicious Circle» (3:53)
# «Bad Dream» (2:58)
# «The Seventh Soul» (3:17)
# «Scream from the Abyss» (3:41)
# «Detect Your Liberty» (3:33)
# «Fire Is My Witness» (3:15)
# «Between the Worlds» (3:03)
# «A Piece of My Life» (3:13)
# «Everlasting» (3:18) (Bonuslåt)

## Kilder
*Shadow Hearts hos Encyclopaedia Metallum

## Eksterne lenker
*
Vent (Caliban-album)

***Vent*** (utgitt 2001) er det andre studioalbumet til det tyske metalcore-bandet Caliban. Albumet ble også gitt ut på vinyl i 1000 kopier.

## Sporliste
# «Entrance» (1:35)	
# «Fire of Night» (3:13)
# «Love Taken Away» (3:43)
# «In the Eye of the Storm» (4:49)
# «About Time and Decisions» (5:41)
# «Roots of Pain» (4:41)
# «Happiness in Slavery» (3:07)
# «Tyranny of Small Misery» (4:39)
# «For» (4:47)
# «My Last Beauty» (4:35)
# «New Kind of Freedom» (3:59)
# «Sycamore Dreams» (3:53)
# «Erase the Enemy» (4:35)
# «Exit» (1:47)

## Kilder
*Vent hos Encyclopaedia Metallum

## Eksterne lenker
*
Kvikksølvguttene

**Kvikksølvguttene** var et norsk death/thrash/black metal-band som ble stiftet i Oslo i 1996. Bandet var i hovedsak ment som en videreføring av kultbandet Vomit fra Nittedal som eksisterte fra 1985 til ca. 1988/89 og var et av Norges aller første band innen den ekstreme metallen. Kvikksølvguttene spilte inn flere gamle Vomit-låter på sine to utgivelser.

Kittil Kittilsen ble på slutten av 1990-tallet frelst og en strengt konservativt kristen. Han forlot derfor metal-miljøet som en konsekvens av dette. Torben Grue har utdannet seg til operasanger, og spiller fortsatt periodevis i ulike rockeband, blant annet Bony Maronie, The Sniffercats og Sister Rain. Jørn Stubberud er fortsatt bassist i Mayhem som han var med på å grunnlegge i 1984.

## Medlemmer
*Zathan (Kittil Kittilsen) - Vokal, gitar
*Necro (Jørn Stubberud) - Bass
*H.M.P.D.K. (Helle Mel På De Kristne) (Torben Grue) - Trommer, vokal

## Session-medlemmer
*Ztalin (Ole Petter Andreassen) - bidrar som session-gitarist og produsent på begge av bandets plateutgivelser

## Plateutgivelser
**[[Gamlem (EP)|Gamlem]]* – EP (1997)
**[[Krieg]]* – studioalbum (1997)

## Eksterne lenker
* 
*  Kvikksølvguttene hos Encyclopaedia Metallum
Edward Lindberg

**Edward Ferdinand Jacob Lindberg** (født 9. november 1886 Cherokee i Iowa i USA, død februar 1978 i Highland Park i Illinois) var en amerikansk friidrettsutøver som deltok under OL 1912 i Stockholm.

Lindberg ble olympisk mester i friidrett under OL 1912 i Stockholm. Han var med på det amerikanske laget som vant 4 x 400 meter på ny verdensrekord 3.16,6. Lindberg løp andre etappen, de andre på laget var Mel Sheppard, Ted Meredith og Charles Reidpath. På 400 meter kom Lindberg på tredjeplass.

## OL-medaljer
* 1912  Stockholm -  **Gull** i friidrett, 4 x 400 meter stafett (USA)
* 1912  Stockholm -  Bronse i friidrett, 400 meter  USA

## Referanser


## Eksterne lenker
*
The Opposite from Within

***The Opposite from Within*** (utgitt 2004) er det fjerde studioalbumet til det tyske metalcore&ndash;bandet Caliban. Albumet ble innspilt på «The Room» i Göteborg, Sverige.

## Sporliste
# «The Beloved and the Hatred» (3:47)
# «Goodbye» (4:01)
# «I've Sold Myself» (3:58)
# «Standup» (3:48)
# «Senseless Fight» (3:57)
# «Stigmata» (3:03)
# «Certainty... Corpses Bleed Cold» (4:26)
# «My Little Secret» (4:03)
# «One of These Days» (3:18)
# «Salvation» (3:52)
# «Dairy of an Addict» (5:34)
# «100 Suns» (3:56)

## Artister
* Andy Dörner &ndash; Vokalist
* Marc Görtz &ndash; Gitar
* Patrick Grün &ndash; Trommer
* Denis Schmidt &ndash; Rytme gitar og reinvokal
* Boris Pracht &ndash; Bass

## Andre personer
*Cecilia Kri &ndash; Assistant Recorder
*Andy Sneap &ndash; Mixing og Mastering
*Boris Pracht &ndash; Design og Artwork
*Simon Bierwald &ndash; bilder
*Johannes Formella &ndash; Ekstra vokal i låtene «One Of These Days» og «Trapped In Time»

## Kilder
*The Opposite From Within hos Encyclopaedia Metallum

## Eksterne lenker
*
Vikum

**Vikum** er navnet på gårdsnummer 32 i Gaular kommune, Sogn og Fjordane. Gården ligger på sørsiden av Haukedalsvatnet i Råheimsdalen. Gården er delt opp i 5 bruk, der 4 har blitt benyttet til gårdsdrift.

## Navnetolkning
Det finnes tre forklaringer på stedsnavnet Vikum, alle tre har som utgangspunkt beliggenheten i en vik ved Haukedalsvatnet.
* Stedsnavngransker Oluf Rygh har foreslått at Vikum er en dativform av Vik. 
* Brukene på Vikum var i tidligere tider kalt for Skipnaset (med bakgrunn i at gården drev med båtskyss). Navnegransker Gustav Indrebø har foreslått følgende forklaring: Vikum er en finere og enklere form enn det tidligere navnet, dativformen gir assosiasjoner til navn på bedre og eldre gårder med -um eller -heim som ending. 
* Den siste forklaringen kommer fra Olaf Hjelmeland i Gardssoga for Gaular 1955: Vikum er en forkortning for Vikheim (altså hjem i en Vik). Det finnes flere gårder i nærheten med -heimending, så også denne forklaringen kan være rimelig.

Bruk 4 blir også i dag nevnt som Skipnaset, mens de 3 andre brukene bruker Vikumnavnet.

## Referanser
Drag (andre betydninger)

**Drag** kan vise til:

## Steder
* Drag – et tettsted i Tysfjord kommune i Nordland
* Drag (Vikna) – en bygd i Vikna kommune i Nord-Trøndelag
* Drag (Sverige) – et tettsted i Kalmar län i Sverige

## Teknologi og vitenskap
* Drag (fysikk) – en kraft som motstår bevegelsen til et objekt i væske
* Drag (geografi) – en langstrakt terrengformasjon, f.eks. høyde-, elve- eller vassdrag
* Drag (transport) – dra-arm(er) på slep, slede, kjerre, vogn eller tilhenger
* Dragracing – en form for motorsport
* Drag – et sted hvor en båt trekkes på land eller slepes mellom to sjøer

## Språk
* Drag – en trekkende bevegelse; tak. Eks.: ro med lange, seige drag; puste i dype drag; ha drag (øve tiltrekningskraft) på det annet kjønn
* Drag – en jevn, tung, rolig fremskridende bevegelse, vannstrømning, vindpust i en viss retning
* Drag – et ansiktsuttrykk, -trekk

## Annet
* Drag (klær) – klær som forbindes med det ene kjønn når de bæres av en person av det motsatte kjønn
** Dragking – fortrinnsvis en kvinne som kler seg og opptrer som en mann
** Dragqueen – fortrinnsvis en mann som kler seg og opptrer som en kvinne
** Dragshow – underholdningsforestilling der aktørene er kledd i det motsatte kjønns klær og fremfører kostyme-, dans- og musikknumre
** Dragartist – dragshowaktør
Santa Maria (Asorene)

**Santa Maria** er ei øy sørøst i Asorene og den sørligste øya i øygruppa. Den var den første øya i Asorene som ble oppdaget. Oppdageren var Diogo Silves under en reise til Madeira i 1427. Gonçalo Velho førte familier og kveg til øya. 

Øya har et areal på 97,18 km² og består av en enkelt kommune kalt Vila do Porto, som har den eldste asoriske landsbyen. På øya står også gamle hus med vinduer som hørte til Capitão Donatário fra 1400-tallet.

På grunn av den geologiske alderen (øya ble dannet for 4,8 millioner år siden) er Santa Maria den eneste øya i Asorene med mye sediment. I disse sedimentene er det funnet fossiler etter sjødyr. 

Husene ligger spredt over hele øya og husene i Alentejana har generelt høye skorsteiner. Landet er svært frodig og landskapet er vakkert. 

Det blir produsert kunst, håndverksarbeid og keramikk på øya. 

Øya er delt inn i to regioner: 
*Et flatt, svært tørt og solrikt, område med hovedbyen Vila do Porto (grunnlagt rundt 1430) og en sivil flyplass, Santa Maria lufthavn. Flyplassen var en amerikansk flybase fram til slutten av den andre verdenskrigen.
*Den andre delen er åslendt. Det høyeste punktet på øya er Pico Alto på 590 meter over havet. Fjellene er ofte dekket av skyer og gir mye fukt til området som har rik vegetasjon og noe jordbruk. I februar 1989 styrtet et Boeing 707 i Pico Alto og 144 mennesker mistet livet. 

## Eksterne lenker
*
Årnes øvre

**Årnes (øvre)** er navnet på gårdsnummer 31 i Gaular kommune, Sogn og Fjordane. Gården ligger på sørsiden av Haukedalsvatnet i Råheimsdalen og grenser mot gårdene Kjelstad og Vindheim i sørvest, Vikum i nordøst. Det meste av gården har brattlendt terreng, men selve tunet ligger plasser på et nes med flatere, dyrkbar jord.

Det finnes bare et bruk på gården idag, en tidligere husmannsplass (Skjæret, Bnr 2) ble slått sammen med bruk 1 i 1905. Bruk 3 (Holteskora) ble lagt til Kjelstad bnr.3 i 1958. Gården er drevet med tradisjonelt jordbruk og kjøttproduksjon.

## Referanser
Chelsea Supporters Norway

**Chelsea Supporters Norway**, forkortet **CSN**, er den offisielle norske supporterklubben til den britiske fotballklubben Chelsea FC.

CSN ble grunnlagt i 1981 av Pål Rikter Svendsen. CSN er medlem av Supporterunionen for britisk fotball og tilbyr sine medlemmer sesongbaserte medlemskap. Ved utgangen av 2023-24 sesongen hadde klubben i underkant av 1200 medlemmer. Klubbens leder er Mats Årthun (2023-). November 2024 lanserte CSN ny nettside. Nettsiden er utviklet av Thomas Nilsen. 

## Medlemskap
CSN har 3 typer medlemskap: 
* Hovedmedlemskap kr. 300,- (4 medlemsblader pr. sesong, første utsendelse i månedsskiftet september/oktober) Medlemspakken sendes ut sammen med første Chelsea Chat, og inneholder ulike Chelsea-effekter.
* Digitalt medlemskap kr. 250,- (4 digitale medlemsblader pr. sesong, oppdateres fortløpende på "MIN SIDE")
* Familiemedlemskap kr. 750,- (gjelder for 2 voksne og inntil 4 barn i samme husstand og inkl. 1-en- stk medlemspakke)

For dette får medlemmene blant annet:
* Medlemspakke (gjelder hovedmedlemskap)
* Delta på klubbens arrangementer
* Lettere tilgang på billetter til kamper via CSN unike billettsamarbeid med Chelsea FC
* Mulighet til å kjøpe unike produkter og artikler
* Medlemsbladet, Chelsea Chat

**Medlemspakken** inneholder blant annet digitalt medlemskort for sesongen og plakat, i tillegg til flere andre overraskelser-
Klubbens **arrangementer** er blant annet årlig fellestur til England, julebord, deltagelse i supportercupen og årsmøte.

## Chelsea Chat
CSNs medlemsblad lages av medlemmene selv. Chelsea Chat har 3-4 utgivelser hver sesong, den første i månedskiftet september/oktober og den siste rett etter sesongslutt. Stig Myhre er ansvarlig redaktør og Vidar Helseth er produksjonsleder for Chelsea Chat.

## Billetter
Siden første halvår 2009 har CSN inngått i Chelsea FCs offisielle billettordning. Under visse betingelser gjør denne ordningen at kvalifiserte medlemmer får være blant de første til å kjøpe billetter til kamper. Ordningen fungerer veldig bra og CSN får i snitt 90% av billettene som bestilles. Det er unntak for enkelt kamper. 

## Styret
Styret i Chelsea Supporters Norway består av:
* Leder: Mats Årthun
* Økonomiansvarlig: Selma Kesic
* IT- og logistikkansvarlig: Jaskaran Singh Sandhu
* Redaksjonell redaktør: Stig Myhre
* Arrangementansvarlig: Morten Dahlen Soleng

Varamedlemmer: Markus Gundersen og Jon-Are Hellevangsdal

Styret velges av årsmøtet, og halvparten av styret er på valg hvert år. Klubben har også en valgkomite (Odd Roger Heggtveit og Terje Larsen) og Atle Sand som revisor som velges av årsmøtet.

## Eksterne lenker
* Chelsea Supporters Norways nettside
Vindheim

**Vindheim** er navnet på gårdsnummer 30 i Gaular kommune, Sogn og Fjordane. Gården er en fjellgård på sørsiden av Haukedalsvatnet i Råheimsdalen og grenser mot gården Kjelstad i sør og vest, Årnes i nord og Mjell i øst. Tunet ligger sørvendt, 530 moh. 

Gården har to bruk, bruk 2 ble fradelt i 1849. Ingen av brukene er i drift, men jorden blir holdt ved like og innhøsting foretatt av nabogårder. Det er i senere år fradelt flere hyttetomter fra brukene.

## Referanser
Edwin Wadd

**Edwin Wadd** (Edvard Ingvald Wad) (født 20. august 1900 i Kristiania, død 14. februar 1980 i Kongsberg) var redaktør i Laagendalsposten fra 1928 til 1973. Han var adoptivsønn av avisens grunnlegger, Karl A. Wad. 

## Eksterne lenker
* Laagendalsposten
Kvinnelige misjonærer i Kina

**Kvinnelige misjonærer i Kina** kom fra flere kirkesamfunn, både katolske og protestantiske, og fra en rekke land.
 
Susan King var en av de første, protestantiske, kvinnelige kinamisjonærer. Hun virket i Hongkong rundt 1840.
Anna Sofie Jakobsen og Sofie Reuter dro mot Kina i 1885 som skandinaviske pionerer. De arbeidet for den engelske organisasjonen China Inland Mission (CIM), som var startet i 1865 av Hudson Taylor. 

## Kvinnenes innsats
Det kinesiske samfunn kunne ofte se med den største mistenksomhet på mannlige misjonærers oppfølging av kinesiske kvinner; manns- og kvinnesfærene av dagliglivet var skarpere atskilt enn i mange andre kulturer. Derfor spilte kvinnene en viktigere rolle enn som rene støttespillere for sine eventuelle ektemenn. Kvinnelige misjonærers innsats fikk betydning for barneoppdragelse, og ved at de gikk inn for sosiale reformer som for eksempel avskaffelsen av fotbinding – det var så godt som alltid kvinner, som regel mødrene, som foretok den konkrete snøringen av småjentenes føtter.

En av disse misjonærene var Marie Monsen som tidlig engasjerte seg i å bedre vilkårene for kvinnene i Kina Hun ønsket å få kineserkvinnene ut av hjemmet fordi de ble underkuet av mannssamfunnet.

## Et utvalg norske kvinner
* Randi Anda virket som misjonær i Kina fra 1920 til 1938.
* Aasta Bjørgum Argento kom til Kina i 1899. Hun gikk over til China Inland Mission (CIM) i 1905, da hun giftet seg med den italienske CIM-misjonæren Alphonso Argento
* Annie Skau Berntsen var i provinsen Shaanxi det nordlige Kina og andre steder.
* Sigrid Bjørgum var i Kina 1899 til 1906 da hun kom hjem pga. svekket helse.
* Gudrun Follesø var i Kina fra 1937 til 1946, og i Tanzania i tre perioder fra 1950 til 1966.
* Ragnhild Gotteberg var utdannet lege ved Womens Medical College i New York, og studerte ved Oslo universitet var i Kina i flere perioder fra 1898 til 1928.
* Dagny Gulbrandsen har vært misjonær i Kina og Japan , i Kina fra 1921 til 1949.
* Kirstin Hagen har vært misjonær i Kina, Formosa og Japan i over 50 år.
* Anna Sofie Jakobsen var en norsk luthersk kinamisjonær tilhørende den evangelisk-lutherske frikirke.
* Gjertine Johnsen var kinamisjonær for Det norsk-lutherske Kinamissionsforbund.
* Dagny Karoline Lien var luthersk misjonær i Kina og Tanzania, tilknyttet Norsk Luthersk Misjonssamband. 
* Marie Monsen var en luthersk Kinamisjonær som arbeidet i Nord- og Sentral-Kina, på Kinamisjonsforbundets misjonsfelter, fra 1901 til 1932.
* Sofie Reuter var en av de første norske misjonærer i Kina i 1885.
* Sigrun Woodhouse var en kinamisjonær tilknyttet Norsk Luthersk Misjonssamband.

## Referanser


## Litteratur
* Griffiths, Valerie; *Guds kvinner i Kina*, Hermon forlag 2006, ISBN 9788230204498
* Mikaelsson, Lisbeth; *Kallets ekko, studier i misjon og selvbiografi*, Høyskoleforlaget 2003, ISBN 9788276341829

## Eksterne lenker
* Våre formødre: misjonskvinnene  besøkt 19.11.2008
* UiB-magasinet:«Misjon og kvinnebevegelse» besøkt 19.11.2008
* Nrk: «Den store misjonskvinnen» besøkt 19.11.2008
* Innsyn 2003 nr.1 Kvinnlige misjonærer pdf
* Hvem, hva, hvor i Norsk Luthersk Misjonssamband
Roar Wadd Fusche

**Roar Wadd Fusche** (**Rofus**) (født 22. mai 1934 i Kongsberg, død 16. juni 2018) var en norsk journalist og redaktør.

Han var redaktør i *[[Laagendalsposten]]* fra 1973 til 1986 og var også aktiv i forenings- og  organisasjonslivet i Kongsberg, blant annet i Kongsberg Idrettsforening (KIF) der han en periode var president og i flere år med i styret for fotballgruppa. Han ble hedret med gullmerket for sin innsats i KIF. 

Han var nevø av tidligere redaktør av Laagendalsposten, Edwin Wadd.  

## Referanser


## Eksterne lenker
* Laagendalsposten
Colonia Güell-krypten

**Colònia Güell-krypten** er et verk av den katalanske arkitekten Antoni Gaudí. Den ligger i Santa Coloma de Cervelló nær Barcelona, og står på UNESCOs verdensarliste som en del av oppføringa Antoni Gaudís verker. Krypten ble bygd mellom 1908 og 1915, på oppdrag fra forretningsmannen Eusebi Güell.

## Referanser


## Eksterne lenker
* Gaudi Designer Lesedato 11. februar 2016.
* Colònia Güell nettside for restaureringsprosjektet Lesedato 11. februar 2016.
* Colonia Güell Virtuelt besøk i kirken Lesedato 11. februar 2016.
* Foto av Colonia Güell  Lesedato 11. februar 2016.
Katalansk modernisme

**Katalansk modernisme** (som ikke må forveksles med modernisme) er en katalansk arkitektonisk, kunstnerisk, musikalsk og litterær stilart som grovt sett ble utvikla fra midten av 1880-åra til 1920-tallet. Den er den katalanske versjonen av jugendstilen, eller *art nouveau*. Modernismebevegelsen var sentrert rundt Barcelona, og den mest kjente eksponenten for stilen var arkitekten Antoni Gaudí. Den katalanske modernismen starta som et forsøk på å løfte fram katalansk kultur til samme nivå som kulturen i resten av Europa. Katalansk nasjonalisme var derfor en viktig drivkraft.

## Verdensarven

Flere av byggene fra denne perioden er tatt inn på UNESCOs liste over verdensarv.

:**Av [[Lluís Domènech i Montaner]]:**
*Palau de la Música Catalana  (Barcelona)
*Hospital de Sant Pau  (Barcelona)

:**Av Antoni Gaudí:**
*Parc Güell  (Barcelona)
*Palau Güell  (Barcelona)
* Temple expiatori de la Sagrada Família (Barcelona) – (Primært de deler av kirkebygget som var ferdiggjort ved Gaudis død)
*Casa Batlló (Barcelona)
*Casa Milà (Barcelona)
*Casa Vicens (Barcelona)
*Colonia Güell-krypten (i Santa Coloma de Cervelló) 

## Referanser
Tour de Langkawi

**Tour de Langkawi** er et årlig etapperitt innen landeveissykling som avholdes i Malaysia. Rittet har fått navn etter byen Langkawi, som i de første årene var rittets startpunkt. I enkelte utgaver av rittet har Langkawi likevel ikke vært inkludert på etappekartet.

## Historie
Rittet ble skapt av den tidligere malaysiske statsministeren Tun Mahathir Mohamad, og ble avholdt første gang i 1996 med tolv etapper, i tillegg til en prolog der tid og resultat ikke var tellende. Etter ønske fra UCI ble rittet i 2002 nedkortet til ti etapper.

## Vinnere

## Referanser


## Eksterne lenker
*
Det nasjonale sosialistpartiet (Storbritannia)

**Det nasjonale sosialistpartiet** var et lite politisk parti som ble grunnlagt i Storbritannia i 1916 av Henry Hyndman. Partiet må ikke forveksles med det tyske NSDAP som oppstod tre år etterpå.

Partiet ble grunnlagt da Hyndmann og hans tilhengere tapte kampen om ledervervet i Det britiske sosialistpartiet. Partiet støttet Storbritannia under første verdenskrig i krigen mot «Preussens militarisme». Selv om de betegnet seg som et marxistisk parti, forkastet de Vladimir Lenins idéer om et avant-gardistisk parti etter å ha inngått et valgsamarbeid med Labour Party i 1918. De betraktet også den russiske revolusjon som en militær trussel mot Storbritannias krigsinnsats.

Partiet utga avisen Justice.

Tre medlemmer av partiet ble innvalgt i det britiske parlamentet under parlamentsvalget i 1918:  Dan Irving og Will Thorne ble innvalgt på listen til *Labour Party*, mens John Joseph Jones ble innvalgt under det nasjonale sosialistiske partiets navn.

I 1919 endret partiet navn til **den sosialdemokratiske føderasjon** (som ikke må forveksles med den sosialdemokratiske føderasjon som Hyndman grunnla i 1881), og hadde 11 innvalgte representanter i parlamentet. Etter Hyndman's død i 1921, gikk partiet gradvis i oppløsning og ble absorbert av Labour Party. Partiet ble formelt oppløst i 1941.

Andre nevneverdige medlemmer av partiet var Henry W. Lee,  Hunter Watts,  John Stokes og Joseph Burgess.

## Referanser
Odd Einar Andersen

**Odd Einar Andersen** (født 1943) er en norsk journalist, biograf og tidligere redaktør i lokalavisa *[[Laagendalsposten]]* (1987– 1996). Før dette jobbet han i 15 år som sportsjournalist i NRK og syv år i *[[VG]]*. Han frekventerte han blant annet radiosporten sammen med Bjørge Lillelien på 1970-tallet. 

Andersen er født og oppvokst på Kongsberg i Buskerud. 

I 2001 gav han ut en biografi om skihopperen Birger Ruud. 

## Referanser
Else Lien Krogedal

**Else Lien Krogedal** (født 28. september 1936 i Halden) er en norsk forfatter bosatt i Sandnes. Hun er også medarbeider i Nytt Liv Media i Stavanger, hvor hun lager temaprogrammer og andaktsprogrammer. Hun er datter av misjonærene Dagny og Alfred Lien. 

## Bibliografi
* *Kjærligheten styrer kursen* 1995 ISBN 82-520-3874-3
* *Hva med Petter?* 1992 ISBN 82-520-5380-7
* *Legg om kursen* 1990 ISBN 82-520-3740-2

## Eksterne lenker
*
Wipeout (Skandinavia)

***Wipeout*** er et skandinavisk gameshow som har gått tre sesonger på TVNorge fra 2009 til 2012. Det basert på et amerikansk program med samme navn. Den norske programlederen var Synnøve Skarbø, mens Anders Hoff og Øyvind Rafto fra Raske Menn var kommentatorer. Programmet gikk ut på at 24 (åtte på hvert lag) deltagere fra Norge, Sverige og Danmark skulle konkurrere i en spektakulær hinderløype for så å komme seg frem til «The Wipeout Zone». Klarte de dette, ble de med videre og kjempet om 50&nbsp;000 kroner. Kriteriene for å søke seg som deltager i programmet er at man måtte være mellom 18 og 60 år, samt kunne svømme. Gjennomføringen hadde et humoristisk preg. Programmet var et samarbeid mellom TVNorge, dansk Kanal5 og svenske Kanal 5.  Opptakene ble gjort i Argentina.

Premieren ble sett av 419 000.

## Referanser


## Eksterne lenker
Michael Davitt

**Michael Davitt** (irsk: *Mícheál Mac Dáibhéid*, født 25. mars 1846 i Straide i Mayo i Irland, død 30. mai 1906 i Dublin i Irland) var en irsk republikaner, irsk nasjonalist og journalist. Davitt var fagforeningsleder og politisk aktivist, og ønsket å mobilisere irske bønder i en væpnet oppstand mot godseierne for å overta landeiendommene. Han spilte en sentral rolle i utformingen av Irish Home Rule Bill og var innvalgt som parlamentsmedlem i underhuset til Det forente kongerike Storbritannia og Irland. Davitt var også grunnleggeren av Irish National Land League.

## Liv og virke
### Bakgrunn
Som fireåring var Michael Davitt blitt vitne til hvordan hans foreldre av politiet ble drevet fra hjemmet, som ble jevnet med jorden. Han ble grepet av et uutslukkelig hat mot den britiske politikk på Irland. 

### Nasjonalist
Som fabrikkarbeider i Storbritannia sluttet han seg til feniernes opprørsbevegelse, ble arrestert og i 1870 dømt for ulovlig våpeninnførsel til 15 års straffarbeid. Han ble løslatt i 1877.

Han sluttet seg da atter til Irish Republican Brotherhood og reiste senere til USA for å bringe i stand en allianse mellom den konstitusjonelle nasjonalismen og det revolusjonære Clan-na-gael, som derved gikk inn på å understøtte enhver motstand mot Storbritannia, eller som Davitt formulerte det, «slå England hvor som helst det var sårbart».

Etter Davitts hjemkomst til Irland ble *National land league of Ireland* opprettet ti 1879, som gjennom boikott og andre metoder skulle virke for avskaffelse av godseierveldet. Neste år organiserte han en amerikansk gren av *Land league*. 

Ved sin påfølgende tilbakekomst ble Davitt arrestert, og en ny tvsngslov mot Irland ble innført av parlamentet. 

Etter at han ble løslatt i 1882 fortsatte Davitt å virke for Irlands frihet og var periodedvis medlem av parlamentet, der han også av sine motstandere fikk anerkjennelsr for sin fasthet og orokkelige overbevisning. Michael Davitt utøvet også et flittig forfatterskap innen politiske emner. Sine senere år tilbragte han på reiser.

## Referanser


## Kilder
* Cris Clegg: *Michael Davitt. Irish patriot and campaigner for social justice*, in: North West Labour History Journal 30 (2005), S. ?
* Carla King: * Michael Davitt*, Dundalk 1999
* Theodore W. Moody: *Davitt and Irish revolution*, Oxford 1981
* *[[Svensk uppslagsbok]]*. Malmö 1931.

## Eksterne lenker
* 
*